Սպառնական նամակներէ ետք Իսթանպուլի Ապահովութեան Տնօրէնի օգնական՝ Հաքան Այտըն Թիւրքէլի դիմում կատարած էր Ահաբեկչութեան Դէմ Պայքարի բաժնին եւ Պաքըրգիւղի ու Շիշլիի Ապահովութեան Տնօրէնութիւններուն, պահանջելով որ անոնք կանխամիջոցներ առնեն Հրանդ Տինքի անվտանգութիւնը ապահովելու համար։ Ազգայնամոլ «Գորշ Գայլերու» միութեան ատենապետը՝ Լէվէնտ Թէմիզ հրապարակաւ սպառնացած էր Տինքին, յայտարարելով, որ Հրանդ Տինք իրենց ատելութեան թիրախն է այլեւս։